CELEX: 32009D0027
Language: sk
Date: 2009-01-12 00:00:00
Title: 2009/27/ES: Rozhodnutie Komisie z  12. januára 2009 , ktorým sa mení a dopĺňa dodatok k prílohe VI k Aktu o pristúpení Bulharska a Rumunska, pokiaľ ide o určité prevádzkarne na spracovanie mlieka v Bulharsku [oznámené pod číslom K(2008) 9000] (Text s významom pre EHP)

15.1.2009   
            
            
               SK
            
            
               Úradný vestník Európskej únie
            
            
               L 10/23
            
         
      ROZHODNUTIE KOMISIE
   
   z 12. januára 2009,
   ktorým sa mení a dopĺňa dodatok k prílohe VI k Aktu o pristúpení Bulharska a Rumunska, pokiaľ ide o určité prevádzkarne na spracovanie mlieka v Bulharsku
   [oznámené pod číslom K(2008) 9000]
   (Text s významom pre EHP)
   (2009/27/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na Akt o pristúpení Bulharska a Rumunska, a najmä na jeho prílohu VI kapitolu 4 oddiel B ods. f) prvý pododsek,
   keďže:
   
               (1)
            
            
               Aktom o pristúpení Bulharska a Rumunska boli Bulharsku pre určité prevádzkarne na spracovanie mlieka udelené prechodné obdobia na splnenie požiadaviek nariadenia Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (1).
            
         
               (2)
            
            
               Dodatok k prílohe VI k aktu o pristúpení sa zmenil a doplnil rozhodnutiami Komisie 2007/26/ES (2), 2007/689/ES (3), 2008/209/ES (4), 2008/331/ES (5), 2008/547/ES (6), 2008/672/ES (7) a 2008/827/ES (8).
            
         
               (3)
            
            
               Bulharsko poskytlo záruky toho, že štyri prevádzkarne na spracovanie mlieka ukončili modernizačný proces a v súčasnosti sú v úplnom súlade s právnymi predpismi Spoločenstva. Trom z nich sa povoľuje prijímať a spracúvať bez oddelenia surové mlieko, ktoré spĺňa požiadavky, a mlieko, ktoré ich nespĺňa. Tieto prevádzkarne by sa preto mali zaradiť do zoznamu v kapitole I dodatku k prílohe VI. Jednej prevádzkarni sa povoľuje prijímať a spracúvať na dvoch samostatných linkách surové mlieko, ktoré spĺňa požiadavky, a mlieko, ktoré ich nespĺňa. Táto prevádzkareň by sa preto mala zaradiť do zoznamu v kapitole II dodatku k prílohe VI.
            
         
               (4)
            
            
               Jedna prevádzkareň na spracovanie mlieka uvedená v kapitole I bude spracúvať len surové mlieko, ktoré spĺňa požiadavky, a preto bude schválená ako prevádzkareň EÚ na spracovanie mlieka. Táto prevádzkareň by sa preto mala vypustiť zo zoznamu v kapitole I dodatku k prílohe VI.
            
         
               (5)
            
            
               Dodatok k prílohe VI k Aktu o pristúpení Bulharska a Rumunska by sa preto mal zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Dodatok k prílohe VI k Aktu o pristúpení Bulharska a Rumunska sa mení a dopĺňa v súlade s prílohou k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 12. januára 2009
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. EÚ L 139, 30.4.2004, s. 55.
   
      (2)  Ú. v. EÚ L 8, 13.1.2007, s. 35.
   
      (3)  Ú. v. EÚ L 282, 26.10.2007, s. 60.
   
      (4)  Ú. v. EÚ L 65, 8.3.2008, s. 18.
   
      (5)  Ú. v. EÚ L 114, 26.4.2008, s. 97.
   
      (6)  Ú. v. EÚ L 176, 4.7.2008, s. 11.
   
      (7)  Ú. v. EÚ L 220, 15.8.2008, s. 27.
   
      (8)  Ú. v. EÚ L 294, 1.11.2008, s. 9.
   
      PRÍLOHA
      Do kapitoly I dodatku k prílohe VI k Aktu o pristúpení Bulharska a Rumunska sa dopĺňajú tieto položky:
      
         
                     Číslo
                  
                  
                     Veterinárne č.
                  
                  
                     Názov prevádzkarne
                  
                  
                     Mesto/ulica alebo obec/región
                  
               
                     „13
                  
                  
                     BG 1512033
                  
                  
                     ET ‚Voynov-Ventsislav Hristakiev‘
                  
                  
                     obec Milkovica
                     obšt. Guljanci
                  
               
                     14
                  
                  
                     BG 1612020
                  
                  
                     ET ‚Bor-Chvor‘
                  
                  
                     obec Dlbok izvor
                     obšt. Prvomaj
                  
               
                     15
                  
                  
                     BG 1612013
                  
                  
                     ‚Polidey-2‘ OOD
                  
                  
                     obec Domljan“
                  
               
      Z kapitoly I dodatku k prílohe VI k Aktu o pristúpení Bulharska a Rumunska sa vypúšťa táto položka:
      
         
                     Číslo
                  
                  
                     Veterinárne č.
                  
                  
                     Názov prevádzkarne
                  
                  
                     Mesto/ulica alebo obec/región
                  
               
                     „2
                  
                  
                     BG 2012022
                  
                  
                     ‚Bratya Zafirovi‘ OOD
                     gr. Sliven
                     ul. ‚Treti mart‘ 7
                  
                  
                     mesto Sliven
                     Industrialna zona Zapad“
                  
               
      Do kapitoly II dodatku k prílohe VI k Aktu o pristúpení Bulharska a Rumunska sa dopĺňa táto položka:
      
         
                     Číslo
                  
                  
                     Veterinárne č.
                  
                  
                     Názov prevádzkarne
                  
                  
                     Mesto/ulica alebo obec/región
                  
               
                     „15
                  
                  
                     BG 2812003
                  
                  
                     ‚Balgarski yogurt‘ OOD
                  
                  
                     obec Veselinovo
                     oblasť Jambolska“